
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2025)0123),
–	uzimajući u obzir članak 294. stavak 2. i članke 175., 177., 178. i 322. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10‑0063/2025),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir proračunsku procjenu koju je donio Odbor za proračune,
–	uzimajući u obzir mišljenje Europskoga gospodarskog i socijalnog odbora od 29. travnja 2025.[footnoteRef:1], [1:  	SL C, C/2025/3197, 2.7.2025., ELI: http://data.europa.eu/eli/C/2025/3197/oj.] 

–	uzimajući u obzir mišljenje Odbora regija od 15. svibnja 2025.[footnoteRef:2], [2:  	SL C, C/2025/3474, 16.7.2025., ELI: http://data.europa.eu/eli/C/2025/3474/oj.] 

–	uzimajući u obzir privremeni sporazum koji je odobrio nadležni odbor u skladu s člankom 74. stavkom 4. Poslovnika te činjenicu da se predstavnik Vijeća pismom od 23. srpnja 2025. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članke 60. i 58. Poslovnika,
–	uzimajući u obzir mišljenje Odbora za sigurnost i obranu,
–	uzimajući u obzir pisma Odbora za okoliš, klimu i sigurnost hrane i Odbora za promet i turizam,
–	uzimajući u obzir izvješće Odbora za regionalni razvoj (A10‑0129/2025),
1.	usvaja niže navedeno stajalište u prvom čitanju;
2.	prima na znanje izjavu Komisije priloženu ovoj Rezoluciji, koja će se objaviti u seriji C Službenog lista Europske unije;
3.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
4.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.







P10_TC1-COD(2025)0084
Stajalište Europskog parlamenta usvojeno u prvom čitanju 10. rujna 2025. radi donošenja Uredbe (EU) 2025/... Europskog parlamenta i Vijeća o izmjeni uredaba (EU) 2021/1058 i (EU) 2021/1056 u pogledu posebnih mjera za svladavanje strateških izazova u kontekstu preispitivanja u sredini programskog razdoblja
(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU) 2025/1914.)


PRILOG ZAKONODAVNOJ REZOLUCIJI
„Izjava Komisije o poštovanju vladavine prava prilikom donošenja Uredbe (EU) 2025/1914[footnoteRef:3] [3:  	SL L, 2025/1914, 19.9.2025., ELI: http://data.europa.eu/eli/reg/2025/1914/oj.] 

Komisija naglašava da je poštovanje vladavine prava i temeljnih prava od iznimne važnosti za Europsku uniju. Komisija razumije namjeru suzakonodavaca da osiguraju zaštitu proračuna Unije svojim izmjenama prijedloga Komisije. Komisija je i dalje predana osiguravanju poštovanja vladavine prava u izvršavanju sredstava te će ocijeniti sve zahtjeve za izmjene programa u skladu s Uredbom o zajedničkim odredbama, Uredbom o uvjetovanosti u pogledu vladavine prava i odredbama Uredbe o preispitivanju u sredini programskog razdoblja.”

